Krūminis kūpolis

Krūminis kūpolis (Melampyrum nemorosum) – džioveklinių (Orobanchaceae) šeimos, kūpolių (Melampyrum) genties augalas. Paplitęs Europoje.

Vienmetis, 10-50 cm aukščio, pusiau parazitinis žolinis augalas. Stiebas status, šakotas, prie pagrindo plaukuotas. Lapai smailia viršūne. Žiedai vienašalėse kekėse. Vainikėlis geltonas. Vaisius – dėžutė. Sėklos 5-6 mm ilgio, 1,5-1,8 mm pločio, juosvos.

Žydi gegužės – rugpjūčio mėn. Dauginasi sėklomis, kurias išnešioja skruzdėlės (mirmekochorija). Auga pamiškėse, miškų aikštelėse, krūmuose.

Vaistams vartojama antžeminė dalis. Ji pjaunama augalams žydint. Žolėje yra glikozido aukubino, rinantino, dulcito; alkaloidų, askorbo rūgšties.

Augalo sėklos nuodingos.

Kategorija:Džiovekliniai
Kategorija:Vaistiniai augalai
Kategorija:Nuodingieji augalai